
	[bookmark: nev]FINTA KRISZTINA ERZSÉBET
finta.kriszta00@gmail.com
Marketing mesterszak
MSc, 4. félév
Budapesti Metropolitan Egyetem
Üzleti, Kommunikációs és Turisztikai Kar
	
[bookmark: _GoBack]






Témavezető:
	Dr. Szeberényi András
egyetemi docens, METU ÜKTF




Mesterséges intelligencia a digitális marketingmérésben

Korunk legmeghatározóbb technikai vívmánya a mesterséges intelligencia, melynek népszerűsége egyre növekszik a szélesebb közönség körében is. Az internet felhasználói könnyedén hozzáférhetnek az ingyenesen elérhető, MI-támogatott kép- és szöveggeneráló, valamint manipuláló alkalmazásokhoz, így megváltoznak az általuk létrehozott tartalmak is. A mesterséges intelligencia végtelen lehetőséget nyújt, teret ad a kreativitásnak, ebből adódóan a marketing célú, sőt, a webanalitika speciális területén való felhasználása is kecsegtető, azonban számos jogi és etikai problémát is felvet.
A mesterséges intelligencia és a digitális webanalitika kapcsolatának vizsgálata során összegyűjtöttem azokat az eszközöket és felhasználási módokat, amelyek a mesterséges intelligencia támogatásával megkönnyítik az online marketingmérés munkafolyamatát. Kutatásaim alkalmával marketing-relációjú kitöltők kérdőíves megkérdezésének eredményeit egészítettem ki digitális marketing analitikai szakértők interjúban tett észrevételeivel, ily módon vizsgálva az MI és a mérések kapcsolatára vonatkozó jelenlegi és jövőbeli attitűdöket, trendeket és információkat.
Eredményeimből jól kivehető, hogy a mesterséges intelligencia ilyen célú használata még kezdetleges, de a big data, a GDPR és a DMA (digitális piacok szabályozásáról szóló Európai Uniós törvény) korában nagy a potenciál a webanalitika mesterséges intelligenciával történő támogatásában. A modellezés, a mintázatok felfedése, a marketingstratégia optimalizálása, valamint az adattudományon alapúló predikció olyan feladatok, amelyek a jövőben nem fognak gondot okozni a szakembereknek; a mesterséges intelligencia egy magasabb szintre emelheti a vállalkozások működését.



